নিবেদিতা সেতুতে ভয়াবহ দুর্ঘটনা!

হাবড়া: হাবড়া থেকে অঙ্কুরহাটি হাটের (Ankurhati Hat) উদ্দেশ্যে যাচ্ছিল মালবোঝাই একটি পিক-আপ ভ্যান (Pickup Van)। গাড়িটিতে প্রচুর পরিমাণে কাপড় (Textile Goods) ছিল, আর তার উপরেই বসেছিলেন ৬ জন শ্রমিক (Workers)। তবে গন্তব্যে পৌঁছানোর আগেই ঘটে গেল ভয়াবহ দুর্ঘটনা (Fatal Accident)! আজ (শুক্রবার) ভোররাত সাড়ে তিনটের সময় বালির নিবেদিতা সেতুর (Nivedita Setu) লালবাড়ির সামনে আচমকা গাড়ির টায়ার ফেটে যায় (Tyre Burst)। নিয়ন্ত্রণ হারিয়ে রেলিং ভেঙে ৪০ ফুট নিচে পড়ে যায় গাড়িটি।

পুলিশ সূত্রে জানা গেছে, চলন্ত অবস্থায় গাড়ির একটি টায়ার ফেটে যাওয়ায় চালক নিয়ন্ত্রণ হারান। সেতুর রেলিং ভেঙে গাড়িটি উল্টে যায়, আর তার সঙ্গে সঙ্গেই উপর বসে থাকা শ্রমিকরা প্রায় ৪০ ফুট নিচে রাস্তায় ছিটকে পড়েন। স্থানীয় বাসিন্দা মধুসূদন রায় বলেন, “একটা বিকট আওয়াজ শুনে ছুটে এসে দেখি, ব্রিজের উপর গাড়ি উল্টে রয়েছে আর নিচে কয়েকজন পড়ে রয়েছেন।” গুরুতর আহত অবস্থায় ৬ জনকে উদ্ধার করে উত্তরপাড়া স্টেট জেনারেল হাসপাতালে নিয়ে যাওয়া হয়। চিকিৎসকরা জানান, তাঁদের মধ্যে ৪ জন মারা গেছেন। মৃতদের মধ্যে রয়েছেন মোহাম্মদ কবির আতা (২৫), কাইয়াম আত্তা (৫০), প্রশান্ত পাল (৪৭) এবং আলিল মণ্ডল। তবে তাঁর বয়স জানা যায়নি।

আরও পড়ুন: শিক্ষিত, রোজগারে সক্ষম স্ত্রী খোরপোশ চাইতে পারেন না: দিল্লি হাইকোর্ট

গুরুতর আহত দু’জনের মধ্যে রাকেশ সাহা (২৮)-র শারীরিক অবস্থা আশঙ্কাজনক থাকায় তাঁকে আইএলএস হাসপাতালে স্থানান্তরিত করা হয়েছে। অন্যজন, শিবম সাহা (২৫)-কে প্রথমে কলকাতা মেডিক্যাল কলেজ ও পরে আরজি কর হাসপাতালে ভর্তি করা হয়েছে। দু’জনের অবস্থাই সঙ্কটজনক বলে জানা গেছে।

দুর্ঘটনার কারণ খতিয়ে দেখছে পুলিশ, চালক পলাতক!

পুলিশ সূত্রে খবর, হাবড়া থেকে কাপড়ের পেটি বোঝাই করে গাড়িটি বিক্রির জন্য অঙ্কুরহাটি হাটের দিকে যাচ্ছিল। অতিরিক্ত গতি, চালকের গাফিলতি, বেশি মালপত্র ও যাত্রী বহনের কারণে এই দুর্ঘটনা ঘটেছে কি না, তা তদন্ত করছে লিলুয়া ট্রাফিক গার্ড ও বালি থানার পুলিশ। দুর্ঘটনার পর থেকেই চালক পলাতক। তার খোঁজে তল্লাশি চালানো হচ্ছে।